

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

 Lūdzu iekļaut teritorijas attīstības komitejas sēdē

Lēmuma projekts

|  |
| --- |
| 2023. gada 29.jūnijā |
|  |

**Par Limbažu novada pašvaldības domes saistošo noteikumu projekta „Dzīvojamai mājai funkcionāli nepieciešamā zemes gabala pārskatīšanas kārtība” nodošanu sabiedrības viedokļa noskaidrošanai**

Ziņo Līga Viļčinska

Pašvaldību likuma 44. panta trešā daļa nosaka, ka dome var pieņemt saistošos noteikumus, lai nodrošinātu pašvaldības autonomo funkciju izpildi.

Saistošo noteikumu projekts sagatavots, lai izpildītu likuma “Par valsts un pašvaldību dzīvojamo māju privatizāciju” 85. panta trešajā daļā pašvaldībai doto deleģējumu, kas noteic, ka pašvaldība ar saistošajiem noteikumiem nosaka kārtību: 1) kādā tiek ierosināta dzīvojamai mājai funkcionāli nepieciešamā zemes gabala pārskatīšana; 2) kādā tā informē zemes īpašniekus un privatizēto objektu īpašniekus (dzīvokļu īpašniekus), noskaidro viņu viedokļus un pieņem šā panta ceturtajā daļā minēto lēmumu attiecībā uz funkcionāli nepieciešamo zemes gabalu pārskatīšanas uzsākšanu; 3) kādā tā izvērtē iesaistīto personu viedokļus, pārskata dzīvojamai mājai funkcionāli nepieciešamā zemes gabala platību un robežas, ņemot vērā arī situāciju attiecīgajā kvartālā, un pieņem šā panta sestajā daļā minēto lēmumu attiecībā uz dzīvojamai mājai funkcionāli nepieciešamā zemes gabala pārskatīšanu.

Saistošo noteikumu izdošanas mērķis ir sakārtot piespiedu zemes nomas attiecības, kas tieši ietekmē daudzdzīvokļu dzīvojamo māju dzīvokļu īpašnieku izdevumus par zemes nomu, nosakot saprātīgu funkcionāli nepieciešamo zemes gabalu konkrētai dzīvojamai mājai, kā arī, lai tiktu samērotas zemes īpašnieka un attiecīgās dzīvojamās mājas dzīvokļa īpašumu īpašnieku likumiskās intereses un tiesības.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā augstāk minēto un pamatojoties uz likuma “Par valsts un pašvaldību dzīvojamo māju privatizāciju” 85. panta trešo daļu un 86. panta piekto daļu, Pašvaldību likuma 10. panta pirmās daļas 1. punktu, 44. panta pirmo daļu, trešo daļu, 46. panta trešā daļu, **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Nodot Limbažu novada pašvaldības domes saistošo noteikumu projektu „Dzīvojamai mājai funkcionāli nepieciešamā zemes gabala pārskatīšanas kārtība” sabiedrības viedokļa noskaidrošanai.
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Nekustamā īpašuma un teritoriālā plānojuma nodaļai pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Nekustamā īpašuma un teritoriālā plānojuma nodaļai, pēc sabiedrības viedokļa noskaidrošanas un apkopošanas, atkārtoti vērsties Teritorijas attīstības komitejā saistošo noteikumu apstiprināšanai.
5. Pieņemt zināšanai Limbažu novada pašvaldības domes saistošo noteikumu “Dzīvojamai mājai funkcionāli nepieciešamā zemes gabala pārskatīšanas kārtība” paskaidrojuma rakstu (pielikumā).
6. Kontroli par lēmuma izpildi uzdot Limbažu novada pašvaldības izpilddirektoram.

Adresāti

L.Viļčinska, I.Tiesnese

Dzīvojamo māju privatizācijas komisija